CELEX: 62017CA0545
Language: mt
Date: 2019-03-27 00:00:00
Title: Kawża C-545/17: Sentenza tal-Qorti tal-Ġustizzja (Ir-Raba’ Awla) tas-27 ta’ Marzu 2019 (talba għal deċiżjoni preliminari tas-Sąd Najwyższy — il-Polonja) — Mariusz Pawlak vs Prezes Kasy Rolniczego Ubezpieczenia Społecznego (Rinviju għal deċiżjoni preliminari — Suq intern tas-servizzi postali — Direttivi 97/67/KE u 2008/6/KE — Artikolu 7(1) — Kunċett ta’ “drittijiet esklużivi jew speċjali għall-istabbiliment u l-provvista ta’ servizzi postali” — Artikolu 8 — Dritt tal-Istati Membri li jorganizzaw is-servizz ta’ posta rreġistrata użat fil-kuntest ta’ proċeduri ġudizzjarji — Terminu għall-preżentata — Skadenza għat-tressiq ta’ att proċedurali quddiem qorti — Interpretazzjoni konformi tad-dritt nazzjonali mad-dritt tal-Unjoni — Limiti — Effett dirett invokat minn emanazzjoni ta’ Stat Membru fil-kuntest ta’ tilwima kontra individwu)

3.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 187/19
            
         
      Sentenza tal-Qorti tal-Ġustizzja (Ir-Raba’ Awla) tas-27 ta’ Marzu 2019 (talba għal deċiżjoni preliminari tas-Sąd Najwyższy — il-Polonja) — Mariusz Pawlak vs Prezes Kasy Rolniczego Ubezpieczenia Społecznego
      (Kawża C-545/17) (1)
      
      (Rinviju għal deċiżjoni preliminari - Suq intern tas-servizzi postali - Direttivi 97/67/KE u 2008/6/KE - Artikolu 7(1) - Kunċett ta’ “drittijiet esklużivi jew speċjali għall-istabbiliment u l-provvista ta’ servizzi postali” - Artikolu 8 - Dritt tal-Istati Membri li jorganizzaw is-servizz ta’ posta rreġistrata użat fil-kuntest ta’ proċeduri ġudizzjarji - Terminu għall-preżentata - Skadenza għat-tressiq ta’ att proċedurali quddiem qorti - Interpretazzjoni konformi tad-dritt nazzjonali mad-dritt tal-Unjoni - Limiti - Effett dirett invokat minn emanazzjoni ta’ Stat Membru fil-kuntest ta’ tilwima kontra individwu)
      (2019/C 187/21)
      Lingwa tal-kawża: il-Pollakk
      
         Qorti tar-rinviju
      
      Sąd Najwyższy
      
         Partijiet fil-kawża prinċipali
      
      
         Rikorrent: Mariusz Pawlak
      
         Konvenut: Prezes Kasy Rolniczego Ubezpieczenia Społecznego
      
         Dispożittiv
      
      
                  1)
               
               
                  L-ewwel sentenza tal-Artikolu 7(1) tad-Direttiva 97/67/KE tal-Parlament Ewropew u tal-Kunsill tal-15 ta’ Diċembru 1997 dwar regoli komuni għall-iżvilupp tas-suq intern tas-servizzi postali tal-Komunità u t-titjib fil-kwalità tas-servizz, kif emendata bid-Direttiva 2008/6/KE tal-Parlament Ewropew u tal-Kunsill tal-20 ta’ Frar 2008, moqrija flimkien mal-Artikolu 8 tagħha, għandha tiġi interpretata fis-sens li tipprekludi regola ta’ dritt nazzjonali li tirrikonoxxi biss bħala ekwivalenti għall-preżentata ta’ att proċedurali quddiem il-qorti kkonċernata dik il-preżentata ta’ tali att f’uffiċċju tal-posta ta’ operatur innominat sabiex jipprovdi s-servizz postali universali, u dan mingħajr ġustifikazzjoni oġġettiva bbażata fuq raġunijiet ta’ ordni pubbliku jew ta’ sigurtà pubblika.
               
            
                  2)
               
               
                  Awtorità pubblika, ikkunsidrata bħala emanazzjoni ta’ Stat Membru, ma tistax tinvoka d-Direttiva 97/67, kif emendata bid-Direttiva 2008/6, bħala tali, kontra individwu.
               
            
         (1)  ĠU C 13, 15.1.2018.